**กิตติกรรมประกาศ**

วิทยานิพนธ์ฉบับนี้สำเร็จลงได้ด้วยความอนุเคราะห์จาก ผู้ช่วยศาสตราจารย์ ดร.วิทยา เจริญศิริ ประธานกรรมการควบคุมวิทยานิพนธ์ รองศาสตราจารย์ ดร.ยุภาพร ยุภาศ ผู้ช่วยศาสตราจารย์ ดร.ภักดี โพธิ์สิงห์ กรรมการควบคุมวิทยานิพนธ์ และ ดร.สมศักดิ์ พรมเดื่อ ผู้ทรงคุณวุฒิควบคุมวิทยานิพนธ์ ที่ได้กรุณาตรวจแก้ไขข้อบกพร่อง และให้ข้อแนะนำด้วยความเอาใจใส่อย่างดียิ่ง รวมทั้งคณาจารย์หลักสูตรสาขาวิชารัฐประศาสนศาสตร์ คณะรัฐศาสตร์และรัฐประศาสนศาสตร์ ที่ได้ประสิทธิ์ประสาทวิชาความรู้ ผู้วิจัยขอกราบขอบพระคุณ เป็นอย่างสูงไว้ ณ โอกาสนี้

ขอขอบพระคุณผู้เชี่ยวชาญทุกท่าน ที่ได้กรุณาตรวจสอบ ปรับปรุงแก้ไขข้อบกพร่องต่างๆ และให้คำแนะนำในการสร้างเครื่องมือที่ใช้ในการวิจัย

ขอขอบพระคุณผู้บัญชาการเรือนจำจังหวัดมหาสารคาม เจ้าหน้าที่ และผู้ต้องขังทุกท่านที่ช่วยเหลือและให้ความอนุเคราะห์ในการเก็บรวบรวมข้อมูล

กราบขอบพระคุณ คุณพ่อ คุณแม่ รวมถึงพี่สาว ที่ได้มอบต้นทุนชีวิต ให้ปัญญา ให้การศึกษา ให้ความรักความอบอุ่น เป็นกำลังใจ คอยชี้แนะแนวทางในการดำเนินชีวิต พร้อมทั้งให้การสนับสนุน และชี้ให้เห็นถึงความสำคัญของการศึกษา

ประโยชน์จากวิทยานิพนธ์ฉบับนี้ ผู้วิจัยขอมอบบูชาพระคุณบุพการี ครู อาจารย์ และผู้มีพระคุณทุกท่าน

นายรุ่ง ใจดี